CELEX: 62019TN0387
Language: bg
Date: 2019-06-26 00:00:00
Title: Дело T-387/19: Жалба, подадена на 26 юни 2019 г. — DF и DG/ЕИБ

26.8.2019   
            
            
               BG
            
            
               Официален вестник на Европейския съюз
            
            
               C 288/56
            
         
      Жалба, подадена на 26 юни 2019 г. — DF и DG/ЕИБ
      (Дело T-387/19)
      (2019/C 288/69)
      Език на производството: френски
      
         Страни
      
      
         Жалбоподатели: DF и DG (представители: L. Levi и A. Blot, адвокати)
      
         Ответник: Европейска инвестиционна банка
      
         Искания
      
      Жалбоподателите искат от Общия съд:
      
                  —
               
               
                  да обяви настоящата жалба за допустима и основателна,
               
            вследствие на това:
      
                  —
               
               
                  да отмени решенията, с които на DF и DG се отказва надбавка за настаняване при завръщането им от външни представителства (решения съответно от 6 март 2018 г. и от 28 февруари 2019 г.),
               
            
                  —
               
               
                  ако е необходимо, да отмени решенията от 19 март 2019 г. (за DF) и от 27 март 2019 г. (DG), с които ЕЦБ приема, че няма основание за откриване на помирително производство, тъй като исканията им са „manifestly unfounded“ [явно неоснователни],
               
            
                  —
               
               
                  ако е необходимо, да отмени решенията от 14 юни 2019 г., с които се потвърждава отказът за предоставяне на надбавка за настаняване,
               
            
                  —
               
               
                  да осъди ответника да заплати на всеки един от жалбоподателите надбавка за настаняване, заедно с лихвата за забава, изчислени според лихвения процент на Европейската централна банка, увеличен с 2 пункта, до окончателното изплащане,
               
            
                  —
               
               
                  да осъди ответника да заплати всички съдебни разноски.
               
            
         Основания и основни доводи
      
      Жалбоподателите изтъкват четири основания в подкрепа на жалбата.
      
                  1.
               
               
                  Първо основание: извършеното от Европейската инвестиционна банка (ЕИБ) тълкуване нарушава членове 5 и 17 от приложение VII към Правилника за персонала на ЕИБ, тъй като новото тълкуване на предвиденото в тези разпоредби правило не съответства на преследваната от него цел.
               
            
                  2.
               
               
                  Второ основание: нарушение на придобити права, нарушение на оправданите правни очаквания, липса на преходен режим, както и нарушение на принципа на добрата администрация и на задължението за полагане на грижа.
               
            
                  3.
               
               
                  Трето основание: нарушение на принципа на недопускане на дискриминация.
               
            
                  4.
               
               
                  Четвърто основание: нарушение на член 41 от Правилника за персонала на ЕИБ.